open-index/open-wikipedia-markdown huggingface dataset:
Մարկ Ռայլենս

**Դևիդ Մարկ Ռայլենս Ուոթերս** (, ծնվ. 18 հունվարի 1960), առավել հայտնի է որպես **Մարկ Ռայլենս** (), բրիտանացի դերասան, թատերական ռեժիսոր և դրամատուրգ։ Լոուրենս Օլիվյեի, «Թոնի»-ի և BAFTA-ի մրցանակակիր։ Լոնդոնի «Գլոբուս» թատրոնի գեղարվեստական ղեկավարն է եղել (1995-2005)։ 2015 թվականին խաղացել է Թոմաս Կրոմվելի դերը «Գայլային սրահ» սերիալում։ Թոմ Հենքսի հետ միասին նկարահանվել է Սթիվեն Սփիլբերգի «Լրտեսական կամուրջ» ֆիլմում՝ կատարելով խորհրդային հետախույզ Ռուդոլֆ Աբելի դերը։

## Վաղ տարիներ
Մարկ Ռայլենսը ծնվել է Էշֆորդում, Քենտ, անգլերենի ուսուցիչներ Էն (ի ծնե՝ Սքիներ) և Դևօդ Ուոթերսների ընտանիքում։ 1962 թվականին նրանք տեղափոխվել են Կոնեկտիկուտ, իսկ 1969 թվականին՝ Վիսկոնսին, որտեղ Դևիդ Ուոթերսը դասավանդում էր Միլուոկիի Համալսարանական դպրոցում։ Ռեյլենսը ընդունվել է այդ դպրոց, որտեղ լավագույն թատերական բաժանմունքն էր ողջ նահանգում։ Նա հայտնվեց մի շարք դպրոցական ներկայացումներում թատերական ռեժիսոր Դեյլ Գուցմանի հետ միասին։ Իր առաջին նշանակալի դերը եղել է 1976 թվականին բեմադրված «Համլետում»։ Նա կատարել է Ռոմեոյի դերը «Ռոմեո և Ջուլիետ»-ի դպրոցական բեմադրման ժամանակ։

## Կարիերա
Ընտրելով բեմական անուն՝ Ռեյլանսը կանգնել է Մարկ Ուոթերս տարբերակի վրա, սակայն նման անունով մարդ արդեն գրանցված էր Մեծ Բրիտանիայի Equity դերասանական արհմիության ցանկերում։ Նա կրթաթոշակ էր շահել Լոնդոնի Դրամատիկական արվեստի թագավորական ակադեմիայում (RADA) սովորելու համար, որտեղ սովորել է 1978 թվականից մինչև 1980 թվականը՝ Հյու Քարթվելի ղեկավարությամբ։ Բալհեմի (Լոնդոն) Կրիսալիս թատերական դպրոցում իր ուսուցիչը եղել է Բարբարա Բրիջմոնտը։ 1980 թվականին նա իր առաջին աշխատանքն է ստացել Գլազգոյի Քաղաքացիական թատրոնում։ 1982 և 1983 թվականներին նա հանդես է եկել Թագավորական շեքսպիրյան խմբում (RSC) Սթրաթֆորդ ափոն Էյվոնում և Լոնդոնում։

## Անձնական կյանք
Ռայլենսն ամուսնացած է երաժշտական ռեժիսոր, երգահան և դրամատուրգ Քլեր վան Քամփենի հետ։ Նրանք սկսել են հանդիպել 1987 թվականին Ազգային թատրոնի «Հավերժ հրեա» ներկայացման բեմադրության ժամանակ և ամուսնացել են 1989 թվականի դեկտեմբերի 21-ին Օքսֆորդշիրում;

## Ծանոթագրություններ

## Արտաքին հղումներ
* Պաշտոնական կայք 
* [Հարցազրույց Farinelli-ի հետ (թատ. պիես), «[Լրտեսական կամուրջ]» (հոկտեմբեր 2015)]
* Հարցազրույց Մարկ Ռայլենսի հետ «Գլոբուսում, սըր Ֆրենսիս Բեկոն, Շեքսպիր Jun-94
* Mark Rylance performing the Peacebuilder, Henri Ladyi, Congo
* doollee.com listing of Rylance’s works written for the stage 

Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Անգլիացի դերասաններ
Կատեգորիա:Անգլիացի դրամատուրգներ
Կատեգորիա:Անգլիացի ռեժիսորներ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Թատերական ռեժիսորներ այբբենական կարգով
Կատեգորիա:Թատրոնի դերասաններ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Աուդիոգիրք կարդացողներ
Մի անգամ կծվածը

**«Մի անգամ կծվածը»** (), կատակերգական սարսափ ժանրի գեղարվեստական ֆիլմ։ Կարգախոսն է. «Համեղ կատակերգություն»։

## Սյուժե
20-րդ դարի 80-ական թվականներն են։ Կոմսուհին (Լորեն Հաթթոն) դառնում է 400 տարեկան, սակայն նա ինչպես միշտ երիտասարդ տեսք ունի։ Դրա համար նա խմում է երիտասարդ կույս տղաների արյունը։ Հոլիվուդի գիշերային ակումբներից մեկում նա գտնում է «Ամերիկայի վերջին կույսին»՝ Մարկին (Ջիմ Քերրի)։ Կոմսուհին Մարկին հրավիրում է իր տուն։ Այդ գիշերվանից հետո Մարկը սկսում է թաքնվել և փախչել արևից, հագնվել սև և ուտել միսը արյունով։ Կոմսուհին պետք է ևս երկու անգամ խմի Մարկի արյունը մինչև Հելոուինը, սակայն Ռոբինը (Մարկի ընկերուհին) որոշում է օգնել նրան, որպեսզի նա «տղամարդ» դառնա, և նրա արյունը պետք չլինի կոմսուհուն։

Այդ ժամանակ կոմսուհին փախցնում է Ռոբինին։ Մարկն իր ընկերների հետ գնում է նրան փրկելու, բայց նրանց այնտեղ որոգայթ է սպասում։ Վամպիրները նստեցնում են Մարկին աթոռին, և կոմսուհին պատրաստվում է կծել նրան երրորդ անգամ։ Բայց Ռոբինը վերցնում է խաչը և փորձում է վանել կոմսուհուն։ Մարկի ընկերները վերցնում են ջահերը և սկսում են քշել վամպիրներին։ Բայց կոմսուհին մտադրված չէ պարտություն կրել։ Մարկին ընկերներին բռնում են։ Եվ կոմսուհին պատրաստվում է կծել Մարկին, բայց Մարկն էլ կույս չի լինում։ Կոմսուհին միանգամից ծերանում է, իսկ Մարկն ու Ռոբինը փակվում են գերեզմանում։

## Դերերում
* Լորեն Հաթթոն - *Կոմսուհի*
* Ջիմ Քերրի - *Մարկ Քենդալլ*
* Կարեն Քոփինս - *Ռոբին Պիրս*
* Քլիվոն Լիթթլ - *Սեբաստիան*
* Թոմաս Բալլատոր - *Ջեմի*
* Սքիփ Լեկի - *Ռաս*
* Ռիչարդ Շաալ - *Մարկի հայրը*
* Փեգգի Փոպ - *Մարկի մայրը*
* Ջեբ Ստյուարտ Ադամս - *[[Առաջին համաշխարհային պատերազմ]]ի ժամանակների վամպիր*
* Ժոզեֆ Բրաթսման - *վամպիր-կոնֆեդերատ*
* Ռոբին Քլեյն - *վամպիր-[[հիպի]]*

## Ծանոթագրություններ

## Արտաքին հղումներ
* 
* «Մի անգամ կծվածը» Box Office Mojo կայքում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր վամպիրների մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան ֆենտեզի կինոկատակերգություններ
Չմենի ժայռային

**Չմենի ժայռային** (), վարդազգիների ընտանիքի, չմենի ցեղի բույս։
## Նկարագրություն
Տերևաթափ թուփ է՝ մինչև 1,5-2 մ բարձրությամբ, թաղիքամազմզուկապատ ընձյուղներով և հետագայում մերկացող, դարչնագույն ճյուղերով։ Տերևները վառ կանաչ են, ներքևի կողմից ծածկված մոխրաթաղիքանման մազմզուկներով, էլիպսաձև կամ օվալաձև, բութ, փոսիկավոր գագաթով կամ սրածայր, 1-2 սմ երկարությամբ և 0,4-1,8 սմ լայնությամբ։ Ծաղիկները հավաքված են կարճ, բարդ վահաններում։ Պտուղները սև են։

## Տարածվածություն
Տարածված է Կովկասում (Արևելյան Անդրկովկաս, Ադրբեջան)։ Մեր հանրապետության տարածքում հանդիպում է Սևանի ավազանում և Ջանգեզուրում։

## Կիրառություն
Մշակության մեջ չի փորձարկված։
## Ծանոթագրություններ

Կատեգորիա:Վարդազգիներ
Վիլեր ան Պրեյեր

**Վիլեր ան Պրեյեր** (), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքի կանտոնն է համարվում Ֆեր ան Տարդենուանը։ Համայնքի շրջանն է համարվում Սուասոնը։

Համայնքի INSEE ծածկագիրն է 02811։

## Բնակչություն
Համայնքի բնակչությունը 2010 թվականի մարդահամարի տվյալներով կազմել է 122 մարդ։

## Տնտեսություն
2010 թվականին 76 մարդկանցից (15—64 տարեկան) 57-ը եղել են առավել ակտիվ տնտեսվարողներ, 19-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 75,0 %, 1999 թվականին եղել է 70,0 %)։ 57 ակտիվ մարդկանցից 48-ը աշխատել են տարբեր ձեռնարկություններում (24 տղամարդ և 24 կին), անաշխատունակների թիվը կազմել է 9 մարդ (7 տղամարդ և 2 կին)։ 19 ոչ ակտիվ քաղաքացիներից 3-ը եղել են կամ աշակերտ կամ էլ ուսանող, 7-ը եղել են թոշակառու, 9-ը եղել են ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Աղբյուրներ
* Վիլեր ան Պրեյերի ազգային համալսարի վիճակագրությունը 

## Ծանոթագրություններ
Բուլղարիայի գրողների միություն

**Բուլղարիայի գրողների միություն** (**ԲԳՄ**, ), ստեղծագործական միավորում, որը հիմնվել է 1913 թվականին Իվան Վազովի գլխավորությամբ։

Տարբեր տարիների թողարկել է տասնյակ գրական պարբերականներ, այդ թվում՝ „Пламък“, „Септември“, „Литературен фронт“, „Български писател“, „Словото днес“, „Съвременник“, „Славейче“, „Факел“, „Картинна галерия“, տեղեկագրեր և այլն։ «Բուլղարիայի գրողների միության» հրատարակչությունը համարվում է ամենամեծը երկրում, որը թողարկում և վերաթողարկում է դասական ստեղծագործություններ, ինչպես նաև նոր ի հայտ եկող գրական անուններ։

## Նախագահներ
Գրոների միության առաջին նախագահն է եղել Իվան Անդրեյչինը, նրան հաջորդել են
* Կիրիլ Խրիստով (1914)
* Բոժան Անգելով (1915-1919)
* Դիմիտր Ստոյանով, գրական անունը՝ Էլին Պելին (1920-1921), (1940-1941)
* Միխայիլ Առնաուդով (1922-1927), (1931-1934)
* Տոդոր Վլայկով (1928-1930)
* Նիկոլա Ատանասով (1935-1936)
* Եկատերինա Կարավելովա (1935-1937)
* Դոբրի Զարաֆով, գրական անունը Դոբրի Նեմիրով (1937-1940)
* Դիմիտր Ստոյանով, գրական անունը՝ Էլին Պելին (1940-1941)
* Ստիլիյան Չիլինգիրով (1941-1944)
* Տրիֆոն Կունև (1944-1945)
* Կոնստանտին Կոնստանտինով (1945-1946)
* Լյուդմիլ Ստոյանով (1946-1949)
* Խրիստո Ռադևսկի (1949-1958)
* Գեորգի Կարասլավով (1958-1962)
* Պյոտր Կալչև, գրական անունը՝ Կամեն Կալչև (1962–1964)
* Դիմիտր Դիմով (1964–1966)
* Գեորգի Ջագարով (1966–1972)
* Պանտելեյ Պանտև, գրական անունը՝ Պանտելեյ Զարև (1972–1979)
* Լյուբոմիր Լևչև (1979–1988)
* Պավել Մատև (1989–1990)
* Կոլո Գեորգիև (1990-1993)
* Նիկոլայ Հայտով (1993–1999)
* Նիկոլա Ռադև (1999–2003)
* Նիկոլայ Պետև (2003–2013)
* Բոյան Անգելով (2014 - )

## Արտաքին հղումներ
* Բուլղարիայի գրողների միության պաշտոնական կայքը

Կատեգորիա:Գրական խմբավորումներ
Կատեգորիա:Ստեղծագործական միություններ
Մանուկների ձայնը (ՌԴ)

**«Մանուկների ձայնը»**, երաժշտական հեռուստատեսային շոու է ռուսական «Առաջին ալիքով»։ 2015 թվականի դրությամբ Ռուսաստանում կայացել է Մանուկների ձայնը մանկական երգի մրցույթի 2 եթերաշրջան։

: Առաջին եթերաշրջանը սկսել է ցուցադրվել փետրվարի 28-ից մինչև ապրիլի 25-ին, ամեն ուրբաթ օրը։ Երկրորդ եթերաշրջանը, սկսել է ցուցադրվել 2015 թվականի փետրվարի 13-ից և ավարտվել է ապրիլի 17-ին։ Ինչպես տեղեկացնում է ռուսական "Առաջին ալիքը" 3-րդ եթերաշրջան նույնպես կլինի, և այն կսկսվի փետրվարի 12-ից, իսկ սուպերֆինալը պլանավորված է մինչև ապրիլի 15-ը։

## Ձևաչափ
Շոուին մասնակցում են 7-ից 14 տարեկանը (ներառյալ)։ Այն նմանակումն է նիդեռլանդական ձևաչափի The Voice Kids(нид.)русск.: «Մանուկների Ձայն» ծրագրում մասնակցում է 3 ժյուրի։ Նրանցից որևէ մեկը հավաքում է իր համար խումբ, որը բաղկացած է 15 հոգուց։

## Հարցազրույց
### Առաջին եթերաշրջան
: Սմ. բաժին "Հարցազրույց" հոդվածում հհպ-ի 1-րդ եթերաշրջանն է։

### Երկրորդ եթերաշրջան
: Սմ. բաժին "Հարցազրույց" հոդվածում հհպ-ի 2-րդ եթերաշրջանն է։

### Երրորդ եթերաշրջան
Երրորդ եթերաշրջանում Մաքսիմ Ֆադեևը լքեց նախագիծը, այն բացատրելով անձնական դրդապատճառներով։ Նրա աթոռը զբաղեցրել է Լեոնիդ Ագուտինը։

## Ժյուրիներ
* Դիմա Բիլան - ռուսական երգիչ (1-3-րդ եթերաշրջանները)
* Պելագեա - ռուսական երգչուհի, հիմնադիր, մեներգչուհի "Պելագեա": (1-3-րդ եթերաշրջաններ)
* Մաքսիմ Ֆադեևը - ռուսական երաժշտական պրոդյուսեր, կոմպոզիտոր։ (1-2րդ եթերաշրջաններ)
* Լեոնիդ Ագուտինը - սովետական ռուս երգիչ, պոետ-երգահան։ (3րդ եթերաշրջան)

## Ծանոթագրություններ

## Արտաքին հղումներ
* www.1tv.ru/voicekids Մանուկների ձայնի պաշտոնական կայքը

Կատեգորիա:Ռուսաստանի հեռուստահաղորդումներ
Ջոնաթան Քիմբլ Սիմոնս

**Ջոնաթան Քիմբլ «Ջեյ Քեյ» Սիմոնս** (, ), ամերիկացի դերասան։ Առավել հայտնի է *բժիշկ Շկոդայի* դերով «Կարգ ու կանոն» սերիալից, *նեոնացիստ Շիլինգերի* դերով HBO-ի «Օզ բանտ» ֆիլմից, *[[Ջոն Ջեյմոնս]]ի* դերով «Սարդ մարդ» ֆիլմաշարից և Քոեն եղբայրների «Ջենթլմենների խաղը» ֆիլմից։ Արժանացել է բազում մրցանակների, այդ թվում՝ «Ոսկե գլոբուս»-ի և *[[BAFTA]]*-ի, ինչպես նաև «Օսկարի» «Մոլեգնություն» հոգեբանական դրամայում դիրիժորի դերը կատարելու համար։

## Կենսագրություն
Սիմոնսը ծնվել է 1955 թվականին ադմինիստրատոր Պատրիսիա Քիմբլի և քոլեջի դասախոս Դոնալդ Սիմոնսի ընտանիքում. բացի նրանից՝ ամուսինները ևս երկու երեխա ունեն։ Ավարտելով դպրոցը՝ Ջոնաթանը ընդունվել է Մոնտանայի համալսարան։ Բացի այդ՝ Սիմոնսը երկար ժամանակ աշխատել է թատրոնում, մասնակցել է այնպիսի բեմադրությունների, ինչպիսիք են «Տղաներ և տիկնիկներ»-ը և «Carousel»-ը։

1990-ական թվականներին Սիմոնսը սկսել է նկարահանվել հեռուստատեսությունում։ Հայտնիությունը եկավ նրա մոտ «Կարգ ու կանոն» ֆիլմի *բժիշկ Շկոդայի*՝ ոստիկանական հոգեբանի դերից և «Օզ բանտ» ֆիլմի նեոնացիստ բանտարկյալի դերից հետո։ Սիմոնսը նաև նկարահանվել է «Սարդ մարդը» ֆիլմաշարում, որտեղ կատարել է Ջեյ Ջոնա Ջեյմսոնի դերը։

Վերջապես, Սիմոնսի ձայնով է խոսում դեղին M&M's-ը երկու կոնֆետների մասին հանրահայտ գովազդից։ Ջոնը կատարել է հակակոմունիստ նախագահ *Ակերմանի* դերը «Command & Conquer: Red Alert 3» տեսախաղում և Aperture Science-ի հիմնադիր և նախագահ Քեյվ Ջոնսոնի դերը Portal 2 տեսախաղում, ինչպես նաև մի շարք կերպարների «Սիմփսոնները» մուլտսերիալից։

2014 թվականին կատարել է նվագախմբի բռնակալ դիրիժորի դերը «Մոլեգնություն» հոգեբանական դրամայում։ Սիմոնսի աշխատանքը արժանացել է բազում մրցանակների և կինոքննադատների բարձրագույն գնահատականների, որոնք այն համարել են իր բազմամյա կարիերայի ուժեղագույն դերերից մեկը։

2015 թվականից սկսած՝ հնչունավորում է Սթենֆորդ Փայնսին "Գրավիթի Փոլզ" մուլտֆիլմում։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Թատրոնի դերասաններ
Կատեգորիա:Օհայո նահանգի համալսարանի շրջանավարտներ
Իբրահիմ Բեյ

[thumb|Իբրահիմ Բեյի [Կահիրեից ոչ հեռու գտնվող առանձնատունը]]
**Իբրահիմ Բեյ** (, իրական անունը **Շինջիկաշվիլի** (, ), ծագումով վրացի Եգիպտոսի օսմանյան նահանգապետ (1780-1781, 1784-1785, 1803-1804), մամլուքների առաջնորդ, ռազմական գործիչ, միացյալ Եգիպտոսի կառավարիչ։

## Կենսագրություն
Ծնվել է Թբիլիսիից ոչ հեռու գտնվող Մարտկոփի գյուղում։ Մանուկ հասակում օսմանցի ավազակների կողմից գերեվարվում է և վաճառվում ստրկության, իր տիրոջ պարտադրությամբ ընդունում է իսլամ և վերցնում Իբրահիմ անունը։

Հետագայում նրան վաճառում են Եգիպտոսի կառավարչին, իսկ որոշ ժամանակ անց լավ ծառայության համար ազատ է արձակվում և նշանակվում է Կահիրեի քաղաքագլուխ։ Նրա նախկին տիրոջ մահից հետո իր հայրենակից՝ Մուրադ Բեյի հետ համատեղ նշանակվում է Եգիպտոսի գերագույն կառավարիչ։

Բուրգերի և Գելիապոլսի ճակատամարտերում, Իբրահիմը դիմակայում է Նապոլեոնի բանակին, սակայն երկու դեպքում էլ պարտություն է կրում ինչի պատճառով կորցնում է իշխանությունը։

## Ծանոթագրություններ

## Գրականություն
* Chandler, David, *The Campaigns of Napoleon* New York, Macmillan, 1966.
* Cole, Juan *Napoleon’s Egypt: Invading the Middle East* Palgrave Macmillan, 2007. [ISBN 1-4039-6431-9]
* Herold, J. Christopher, *Bonaparte in Egypt* — London, Hamish Hamilton, 1962.
* Herold, J. Christopher, *The Age of Napoleon*. New York, American Heritage, 1963.
* Moorehead, Alan, *The Blue Nile* New York, Harper & Row, 1962.

Կատեգորիա:Եգիպտոսի պատմություն
Կատեգորիա:Օսմանյան կայսրության անձինք
Կատեգորիա:19-րդ դարի Օսմանյան կայսրության անձինք
Կատեգորիա:Օսմանյան կայսրության քաղաքական անձինք
Կատեգորիա:Օսմանյան կայսրության քաղաքական գործիչներ
Կատեգորիա:Նապոլեոնի արշավանքը Եգիպտոս և Սիրիա
Իսայի Վարունցյան

**Իսայի Սերգեյի (Սարգսի) Վարունցյան** (), բուսաբույծ-ընտրասերումնաբան։ 
ՀամԳԳԱ ակադեմիկոս (1949)։

## Կենսագրություն
1923 թվականին ավարտել է Թիֆլիսի պոլիտեխնիկական ինստիտուտը։ 1940-1946 թվականներին եղել է ԽՍՀՄ գյուղատնտեսության նախարարության տեխնիկական մշակաբույսերի սորտափորձարկման կայանի պետ, միաժամանակ, մինչև 1961 թվականը՝ Համամիութենական գյուղատնտեսական գիտությունների ակադեմիայի (ՀամԳԳԱ) տեխնիկական մշակաբույսերի բաժանմունքի փոխնախագահ,1961-1964 թվականներին՝ ՀամԳԱԱ բուսաբուծության և ընտրասերման բաժանմունքի ակադեմիկոս քարտուղար, 1965-1975 թվականներին՝ նույն բաժանմունքի բյուրոյի, 1975-1985 թվականներին՝ տեխնիկական մշակաբույսերի բաժանմունքի անդամ, 1949-1965 թվականներին, միաժամանակ՝ «Ագրոկենսաբանություն» (ռուսերեն) ամսագրի գլխավոր խմբագրի տեղակալ։

## Մրցանակներ
* ԽՍՀՄ պետական մրցանակ, 1949

## Գործունեություն
Աշխատանքները վերաբերում են խաչասերման առավել արդյունավետ եղանակների մշակման, սորտափորձարկման, բամբակենու սերմնաբուծության համակարգի կազմակերպման խնդիրներին։ Ցրտադիմացկուն սորտեր ստանալու նպատակով 1930 թվականին առաջինն է կիրառել «սադրիչ» միջավայրի եղանակը և ստացել բամբակենու վաղահաս, բարձր բերքատու, դիմացկուն տեսակներ։

## Երկեր
* Хлопчатник, Москва, 1952.

## Ծանոթագրություններ

Կատեգորիա:1898 ծնունդներ
Կատեգորիա:1988 մահեր
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Հայ ակադեմիկոսներ
Կատեգորիա:Հայ բուսաբույծներ
Կատեգորիա:Հոկտեմբերի 10 ծնունդներ
Կատեգորիա:Մոսկվա քաղաքում մահացածներ
Կատեգորիա:Նոյեմբերի 5 մահեր
Կատեգորիա:Շուշի քաղաքում ծնվածներ
Կատեգորիա:Վրաստանի տեխնիկական համալսարանի շրջանավարտներ
Մերի Փափազյան

**Մերի Փափազյան**, Նյու Հևենի Հարավային Կոնեկտիկուտի պետական համալսարանի 11-րդ ռեկտորը (2011 թվականից)։ 2016 թվականի հունվարի 27-ին Կալիֆոռնիայի պետական համալսարանի հոգաբարձուների խորհուրդը Փափազյանին նշանակել է Սան Խոսե համալսարանի ռեկտոր։ Պաշտոնը ստանձնելու է 2016 թվականի հուլիսի 1-ին։ Համալսարանի 159-ամյա պատմության մեջ Փափազյանը երրորդ կին ռեկտորն է։

## Կենսագրություն
Ծնվել է Հարավային Կալիֆոռնիայում Ֆեռահյան հայկական դպրոցի ուսուցիչներ Մերիլին և Հակոբ Արշակունիների ընտանիքում։ Մոր ընտանիքը գաղթել է ԱՄՆ 19-րդ դարի սկզբներին։ Հայրը ծնվել է Հունաստանում՝ հայի ընտանիքում և տեղափոխվել է ԱՄՆ՝ սովորելու։

Փափազյանն ավարտել է Լոս Անջելեսի Կալիֆոռնիայի համալսարանը, ստացել անգլերեն գրականության բակալավրի, մագիստրոսի և դոկտորի աստիճան։

Կարիերան սկսել է Միչիգանի Օքլենդ համալսարանում՝ որպես անգլերեն լեզվի պրոֆեսորի օգնական և ի վերջո դառնում է Արվեստի և գիտությունների քոլեջի փոխդեկանը, այնուհետև դառնում է Նյու Ջերսիի Մոնտքլեր պետական համալսարանի Հումանիտար և սոցիալական գիտությունների քոլեջի դեկանը, որը հանրային համալսարան էր՝ 17000 ուսանողներով։

2007 թվականին դառնում է Նյու Յորքի քաղաքային համալսարանի մաս կազմող Բրոնքսի Լեման քոլեջի ռեկտորը և ակադեմիական հարցերով ավագ փոխնախագահը։

2011 թվականի դեկտեմբերին նշանակվել է Հարավային Կոնեկտիկուտի պետական համալսարանի 11-րդ ռեկտորը։

Փափազյանին և ամուսնուն՝ Դենիս Փափազյանին շնորհվել է Հայաստանի պետական մանկավարժական համալսարանի պատվավոր դոկտորների կոչում։

2015 թվականի հուլիսի 3-ին Մերի Փափազյանը հանդիպել է ԱԺ նախագահ Գալուստ Սահակյանի հետ, որտեղ Փափազյանը ներկայացրել է Հարավային Կոնեկտիկուտի պետական համալսարանի անցած ուղին, կառուցվածքը, ծրագրերն ու առաջիկա քայլերը։

## Գրքեր
Մի շարք գրքերի, հոդվածների հեղինակ է։ 2003 թվականի օգոստոսին Ուեյնի պետական համալսարանի կողմից հրատարակվել է «John Donne and the Protestant Reformation: New Perspectives» գիրքը։ Երկրորդ գիրքը՝ «The Sacred and Profane in English Renaissance Literature»-ը, հրատարակվել է 2008 թվականի հունիսին Դելավեր Փրես համալսարանի կողմից։

## Անձնական կյանք
Ամուսինը՝ պրոֆեսոր Դենիս Փափազյանն է, ով Միչիգան-Դիրբորն համալսարանի Հայկական հետազոտական կենտրոնի հիմնադիր տնօրենն է։

Այժմ ապրում է Վուդբրիջում՝ ամուսնու և 2 դուստրերի՝ Անիի և Մարիի հետ։

## Ծանոթագրություններ

Կատեգորիա:Ռեկտորներ
Սիլլոգիզմ

**Սիլլոգիզմ** (հուն. συλ-λογισμός-մտահանգում), դեդուկտիվ միջնորդավորված մտահանգում, որի մեջ մեկ ընդհանուր տերմին (հասկացություն) ունեցող երկու պարզագույն հատկության դատողություններից (նախադրյալներ) բխեցվում է մի այլ դատողություն (եզրակացություն)` նախադրյալների ընդհանուր տերմինի նկատմամբ մյուս տերմինների ծավալային (որոշ ըմբռնմամբ` բովանդակային) հարաբերակցության հիման վրա։ Նախադրյալներից մեկում եղած այն տերմինը, որը եզրակացության մեջ դառնում է սուբյեկտ, կոչվում է փոքր տերմին (S), իսկ այդ նախադրյալը՝ փոքր նախադրյալ, մյուս նախադրյալում եղած այն տերմինը, որը եզրակացության մեջ դառնում է պրեդիկատ, կոչվում է մեծ տերմին (P), իսկ այդ նախադրյալը՝ մեծ նախադրյալ։ Երկու նախադրյալներում էլ առկա տերմինը, որը չի անցնում եզրակացության մեջ, կոչվում է միջին տերմին (M)։

Ըստ նախադրյալներում միջին տերմինի գրաված դիրքի (սուբյեկտ է, թե պրեդիկատ) սիլլոգիզմը ունի չորս տեսակ՝ ֆիգուր.
* *I*- ֆիգուրի բանաձևն է՝ M-P, S-M, S-P («Մարդը մահկանացու է, Սոկրատեսը մարդ է, հետևաբար, Սոկրատեսը մահկանացու է»)
* *II*- բանաձևը՝ P-M, S-M, S-P («Ազնիվ մետաղները չեն օքսիդանում, երկաթն օքսիդանում է, հետևաբար, երկաթն ազնիվ մետաղ չէ»)
* *III*- բանաձևը՝ M-P, M-S, S-P («Սունկը տերև չունի, սունկը բույս է, հետևաբար, որոշ բույսեր տերև չունեն»)
* *IV*- բանաձևը՝ P-M, M-S, S-P («Ձուկը կաթնասուն չէ, որոշ կաթնասուններ ջրային կենդանիներ են, հետևաբար, որոշ ջրային կենդանիներ ձուկ չեն»)։

Ըստ սիլլոգիզմը կազմող դատողությունների քանակի և որակի, ֆիգուրներն ունեն տարբեր թվով ենթատեսակներ՝ մոդուսներ, ընդամենը՝ 24 (որից 5-ը՝ այսպես կոչված, թուլացված մոդուս), որոնք բավարարում են սիլլոգիզմի ընդհանուր և մասնավոր ֆիգուրների կանոններին։ Մտածողության պրակտիկայում սիլլոգիզմը հանդես է գալիս նաև *կրճատ ([[էնթիմեմա]]), բարդ (պոլիսիլլոցիզմ), բարդ-կրճատ (էպիխեյրեմա, [[սորիտ]])* ձևերով։ Հաճախ սիլլոգիզմ են կոչվում նաև պայմանական, բաժանարար և այլ մտահանգումները, և այդ կապակցությամբ բուն սիլլոգիզմը կոչվում է կատեգորիկ սիլլոգիզմ, որը նպատակահարմար չէ (մասնավորապես խիստ դժվարանում է ընդհանրապես սիլլոգիզմի սահմանումը)։ Սիլլոգիզմի տեսությունը (Սիլլոգիստիկան) ստեղծել է Արիստոտելը։ Սիլլոգիստիկան վերլուծել են նաև հին և միջնադարյան հայ մտածողները (Դավիթ Անհաղթ, Հովհան Որոտնեցի, Սիմեոն Ջուղայեցի, Հովհաննես Մրքուզ և այլք)։

Կատեգորիա:Տրամաբանություն
Anti

«**Anti**», բարբադոսցի երգչուհի Ռիհաննայի ութերորդ ստուդիական ալբոմը, որը թողարկվել է 2016 թվականի հունվարի 28-ին Roc Nation և Westbury Road ձայնագրման լեյբլների կողմից։ Կազմված է 13 ստեղծագործություններից։ Նախկինում թողարկված «FourFive Seconds» (Քանյե Ուեսթի և Փոլ Մաքքարթնիի հետ համատեղ), «American Oxygen» և «Bitch Better Have My Money» սինգլները ալբոմի վերջնական երգացանկի մեջ չեն ներառվել։ Ձայնասկավառակի վրա աշխատանքը կատարվել է ավելի քան երեք տարի և շարունակական սպասումներից և թողարկման օրվա փոփոխումներից հետո ձայնասկավառակը թողարկվեց 2016 թվականի հունվարի վերջին։ Ալբոմը գովազդելու նպատակով երգչուհին 2016 թվականի մարտից սկսեց իր համերգային շրջագայությունների շարքը։

## Նախապատմություն և թողարկում
2012 թվականի նոյեմբերի Ռիհաննան թողարկեց իր «Unapologetic» յոթերորդ ստուդիական ալբոմը։ Ձայնասկավառակը փոփ երաժշտության և ժամանակակից ռիթմ-ն-բլյուզի խառնուրդ էր՝ էլեկտրոնային երաժշտության և դաբստեպի տարրերով։ Ձայնասկավառակը ոչ միանշանակ արձագանքներ ստացավ երաժշտական քննադատների կողմից և դարձավ Ռիհաննայի առաջին թողարկումը, որը գլխավորեց ամերիկյան Billboard 200 չարթը։

2015 թվականի հոկտեմբերի 7-ին Ռիհաննան Լոս Անջելեսի MAMA Gallery արվեստի սրահում, հայտարարեց որ իր ութերորդ ալբոմը կոչվելու է «Anti» և ցուցադրեց ալբոմի շապիկը։ Միջոցառմանը հրավիրված էին երգչուհու երկրպագուները և մամուլի ներկայացուցիչներ։ «Anti» ալբոմը, որի երգացանկը ներառում է 13 ստեղծագործություն, վաճառքի դուրս եկավ 2016 թվականի հունվարի 28-ին։

## Երգացանկ

## Սպասման վարկանիշ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Բոլոր ժամանակների հիթ-շքերթ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2016 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Ռիհաննայի ալբոմներ
Թել Քալախ

**Թել Քալախ** (), քաղաք Սիրիայի արևմուտքում, որը գտնվում է Հոմս նահանգում։ Համանուն շրջանի վարչական կենտրոնը։

## Աշխարհագրական դիրք
Քաղաքը գտնվում է նահանգի հյուսիսարևմտյան մասում, Լիբանանի սահմանի մոտ, Նահր-էլ-Կեբիր գետից հյուսիս, ծովի մակարդակից 282մ բարձրության վրա։
Թել Քալախը գտնվում է 37կմ հեռավորության վրա գավառի վարչական կենտրոն Հոմսից դեպի արևմուտք և 125 կմ հեռավորության վրա երկրի մայրաքաղաք Դամասկոսից դեպի հյուսիս։

## Բնակչություն
2013 թ.-ի գնահատման տվյալներով բնակչությունը կազմում էր 35 445 մարդ։ Քաղաքի բնակչության թվի դինամիկան ըստ տարիների.

## Տրանսպորտ
Թել Քալախի հաղորդակցումը մյուս քաղաքների հետ իրականացվում է երկաթուղային և ավտոմոբիլային տրանսպորտի միջոցով։ Մոտակա օդանավակայանը գտնվում է Տրիպոլի քաղաքում (Լիբանան)։

Կատեգորիա:Սիրիայի քաղաքներ
Վիլեր լե Գիզ

**Վիլեր լե Գիզ** (), Ֆրանսիայում գտնվող համայնք, որը գտնվում է Պիկարդիա մարզում՝ Էնա գավառում։ Համայնքի կանտոնն է համարվում Գյուիզը։ Համայնքի շրջանը՝ Վերվեն։

Համայնքի INSEE ծածկագիրն է 02814։

## Բնակչություն
Համայնքի բնակչությունը 2010 թվականի մարդահամարի տվյալներով կազմել է 165 մարդ։

## Տնտեսություն
2010 թվականին 114 մարդկանցից (15—64 տարեկան) 78-ը եղել են առավել ակտիվ տնտեսվարողներ, 36-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 68,4 %, 1999 թվականին եղել է 75,2 %)։ 78 ակտիվ մարդկանցից 73-ը աշխատել են տարբեր ձեռնարկություններում (39 տղամարդ և 34 կին), անաշխատունակների թիվը կազմել է 5 մարդ (3 տղամարդ և 2 կին)։ 36 ոչ ակտիվ քաղաքացիներից 12-ը եղել են կամ աշակերտ կամ էլ ուսանող, 15-ը եղել են թոշակառու, 9-ը եղել են ոչ ակտիվ այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Վիլեր լե Գիզ 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մուրադ Բեյ

**Մուրադ Բեյ** (), ծագումով վրացի Եգիպտոսի օսմանյան նահանգապետ։ Եգիպտացի մամլուքների առաջնորդ, հեծելազորի հրամանատար։ Իբրահիմ Բեյի հետ համատեղ Եգիպտոսի կառավարիչ։

## Կենսագրություն
Ըստ որոշ վրացի պատմիչների, Մուրադ Բեյը ծագումով վրացի էր և ծնվել էր Թբիլիսիում, իսկ մի շարք այլ պատմաբաններ կարծում էին, որ Մուրադ Բեյը ազգությամբ չերկես էր։

Իր տիրոջ՝ Աբու ալ-Դահաբ Մուհամմադ-բեյի մահից հետո Մուրադ Բեյը նշանակվում է մամլուքների բանակի հրամանատար, իսկ նրա ընկեր Իբրահիմ Բեյը ղեկավարում էր Եգիպտոսի քաղաքական գործերը։

1784-1785 թվականներին Մուրադ Բեյը Իբրահիմ Բեյի հետ միասին նշանակվում է Եգիպտոսի նահանգապետ։ Հետագայում նրանք փաստացի շարունակվեցին ղեկավարել Եգիպտոսում, չնայած նրան, որ նշանակվել էր նոր նահանգապետ։

1786 թվականին սուլթան Աբդուլ Համիդ I-ը Եգիպտոս է ուղարկում քաբուդան-փաշա Ջեզաիրլի Գազի Հասան-փաշային Իբրահիմին և Մուրադին իշխանությունից զրկելու հրամանով։ Ջեզաիրլի Հասան-փաշային հաջողվում է կարճ ժամկետով վերականգնել օսմանյան իշխանությունը Եգիպտոսում։ Իսմաիլ Բեյը նշանակվում է մամլուքների առաջնորդ, իսկ Շեյխ ալ-Բալադը քաղաքական գործերի կառավարիչ։ Իբրահիմը և Մուրադը փախչում են Հարավային Եգիպտոս։ Սակայն 1791 թվականին վերադառնում են Կահիրե և վերադարձնում են իշխանությունը։

1798 թվականին Նապոլեոնի բանակին Բուրգերի ճակատամարտում պարտվելուց հետո փախչում է Վերին Եգիպտոս, որտեղ կազմակերպում է կարճատև պարտիզանական ապստամբություն, որը մեկ տարվա ընթացքում ճնշում է Լուի Դեզեն։

1800 թվականին ֆրանսիական բանակի հրամանատար Ժան-Բատիստ Կլեբեռի հետ հաշտության պայմանագիր է կնքում, և համաձայնոմ է ղեկավարել Կահիրեի կայազորը, սակայն 1801 թվականի ապրիլի 22-ին մահանում է ժանտախտից։

## Գրականություն
* Chandler, David, *The Campaigns of Napoleon* New York, Macmillan, 1966.
* Cole, Juan *Napoleon’s Egypt: Invading the Middle East* Palgrave Macmillan, 2007. [ISBN 1-4039-6431-9]
* Herold, J. Christopher, *Bonaparte in Egypt* — London, Hamish Hamilton, 1962.
* Herold, J. Christopher, *The Age of Napoleon*. New York, American Heritage, 1963.
* Moorehead, Alan, *The Blue Nile* New York, Harper & Row, 1962.

Կատեգորիա:Եգիպտոսի պատմություն
Կատեգորիա:Օսմանյան կայսրության անձինք
Կատեգորիա:19-րդ դարի Օսմանյան կայսրության անձինք
Կատեգորիա:Օսմանյան կայսրության քաղաքական անձինք
Կատեգորիա:Նապոլեոնի արշավանքը Եգիպտոս և Սիրիա
Ֆրանսուա Լեոն Սիկար

**Ֆրանսուա Լեոն Սիկար** (, **Ֆրանսուա Սիկար**, )՝
Ֆրանսուա Լեոն Սիկարը համարվում է XIX դարի վերջի և XX դարի սկզբի ամենատաղանդավոր և լավագույն քանդակագործներից։ Նրա աշխատանքները ներառվում են Լուվրի քանդակագործական համալիրի մեջ, ինչպես նաև ամբողջ աշխարհում։

## Կենսագրություն
Ֆրանսուա Լեոն Սիկարը ծնվել է Տուր քաղաքում, սովորել է Լուի Էռնեստ Բարրիայի հետ և հայտնի է իր վիմագրություններով և հայրենասիրական բնօրինակը արվեստի գործերով։ Չնայած նրան, որ նա Եվրոպայում բավականին արդյունավետ գործունեություն է ծավալել, նրան մասին շատ քիչ բան է հայտնի։ Նրա աշխատանքները բավականին նման են Գուստավա Կրաուկայի () (1827-1920 թթ.) և Օգյուստենա Պրեոյի () (1809-1879 թթ.) աշխատանքներին, և նա, հավանաբար, աշխատել և համագործակցել է Կրաուկայի հետ։

## Հայտնի աշխատանքներ
* *Le Bon Samaritain* 
* *Oedipe et le Sphinx* (Էպիդ և Սֆինքս)
* () Սիդնեյ, Ավստրալիա
* *Autel de la Convention nationale* or *Autel républicain* (Panthéon de Paris, France, 1913)
 
Paris Panthéon Innen La Convention nationale 2.jpg
Good Samaritan Sicard Tuileries.jpg
File:Clemenceau statue 001.jpg
File:Le Bon Samaritain et l'araignée de Louise Bourgeois aux Tuileries.jpg



## Ծանոթագրություններ

Կատեգորիա:1862 ծնունդներ
Կատեգորիա:1934 մահեր
Կատեգորիա:20-րդ դարի քանդակագործներ
Կատեգորիա:Ֆրանսիացի քանդակագործներ
Վոսս (ջուր)

thumb|Վոսս ջուր|250x250px
**Վոսս** (), նորվեգական շշալցված ջրերի ապրանքանիշ Օսթ-Ագդեր դքսության, Իվլանդ տարածաշրջանի Վատնեստրոմ գյուղից։ Հակառակ ստեղծված կարծիքի ջուրը չի շշալցվում Վոսսում, որը շշալցման իրական վայրից հեռու է ավելի քան 400 կմ։

Վոսսը շշալցվում է «Նորվեգիայի Վոսս» ՍՊԸ-ի կողմից, որի գլխավոր գրասենյակները տեղակայված են Օսլոյում և Նյու Յորքում։ Ջուրն արտահանվում է ավելի քան 50 երկրներ՝ ԱՄՆ հիմնական արտահանումով։

2007 թվականին Կանանց առողջություն ամսագիրը Վոսս ջուրը գնահատել է առաջիններից մեկը շշալցված ջրերի շարքում։ Այնուամենայնիվ, Ֆինլանդիայի ազգային հեռարձակող ընկերության անցկացրած փորձում, գինու մասնագիտացված երեք համտեսողներ Վոսսը որակել են ամենավատը փորձված վեց ջրերից, որոնց շարքում է եղել նաև Հելսինկիի ցայտաղբյուրի ջուրը։

2010 թվականի հոկտեմբերին Նորվեգիայի Երկրորդ հեռուստաալիքը հայտնել է, որ Վոսսն ունի նույն աղբյուրը, ինչ Իվլանդի տարածաշրջանի ծորակի ջուրը, ի հակադրումն Վոսսի մարկետինգի, ըստ որի ջուրն արտեզյան է։

Ընկերության գլանաձև ապակյա շշերը մշակվել են  Նիլ Քրաֆտի կողմից։ Վոսսը պնդում է, որ իր արտադրության գործընթացը ամբողջությամբ զերծ է ածխածնից։ Վոսս չգազավորված ջրերը ԱՄՆ-ում վաճառվում էն նաև ցիլինդրաձև շշերով։

## Ծանոթագրություններ

## Արտաքին հղումներ
* Voss—Պաշտոնական կայք

Կատեգորիա:Հանքային ջրեր այբբենական կարգով
Կատեգորիա:Նորվեգական խմիչքներ
Feels like Vegas

«**Feels like Vegas**», ամերիկացի երգիչուհի Թինաշեի երգը։ Այն ընդգրկվել է նրա դեբյուտային «Aquarius» ալբոմում, որը թողարկվել է 2014 թվականի հոկտեմբերին։ Երգը գրվել է Թինաշեի, Stargate-ի, Mozella-ի և ռեփեր Ռոսկո Դեշի կողմից։ Երգի բեք վոկալը կատարում է Ռոսկո Դեշը։

## Թողարկում
2014 թվականի օգոստոսի 26-ին Թինաշեն հրապարակեց «Aquarius» ալբոմում տեղ գտած երգերի անվանումները, որից պարզ դարձավ, որ ալբոմի 13-րդ ստեղծագործությունը կոչվում է «Feels like Vegas»։ Երգի պրեմիերան կայացավ 2014 թվականի սեպտեմբերի 15-ին, իսկ նույն տարվա հոկտեմբերի 3-ին վաճառքի դուրս եկավ «Aquarius» ալբոմը։

## Տեսահոլովակ
Երգի տեսահոլովակը, որի ռեժիսորն է Սթիվեն Գարնետը, ներկայացվել է 2015 թվականի սեպտեմբերի 1-ին երգչուհու ՅուԹյուբի ալիքում։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի աուդիոն ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:Թինաշեի երգեր
Հյուրանոց «Մերիգոլդ»։ Բնակեցումը շարունակվում է

**Հյուրանոց «Մերիգոլդ»․ Բնակեցումը շարունակվում է** (), բրիտանացի ռեժիսոր Ջոն Մեդենի կատակերգություն։ Համարվում է «Հյուրանոց «Մերիգոլդ»․ Էկզոտիկներից լավագույնը» ֆիլմի շարունակությունը։

## Սյուժե
Ֆիլմի առաջին մասի դեպքերից ութ ամիս անց Սոնին իր օգնական միսիս Դոնելիի հետ որոշում է բացել երկրորդ հյուրանոցը։ Ներդրման համար նրանք դիմում եմ ամերիկյան գործընկերության, ով լսելով իրենց պլանը, խոստանում է «Մերիգոլդ» ուղարկել տեսուչ։ Սակայն միանգամից երկու նոր հյուրի հայտնվելը խանգարում է նրանց իմանալ, թե ով է տեսուչը, իսկ ով՝ սովորական հյուր։

## Դերերում
* Դև Պատել՝ *Սոնի Կապուր*
* Մեգի Սմիթ՝ *Մյուրիել Դոնելլի*
* Դեյվիդ Ստրետեյրն
* Ջուդի Դենչ՝ *Էվելին Գրինսլեիդ*
* Բիլ Նայի՝ *Դուգլաս Էյնսլի*
* Սելիա Իմրի՝ *Մաբժ Խարբկասլ*
* Ռոնալդ Պիկապ՝ *Նորման Կազնս*
* Ռիչարդ Գիր՝ *Գայ Չեմբրես*
* Պենելոպա Ուիլտոն՝ *Ջին Էյինսլի*

## Հետաքրքիր փաստեր
Ֆիլմում Էվելինը ասում է, որ Մյուրիելից մեծ է 19 օրով։ Իրական կյանքում Մեգի Սմիթը 19 օրով փոքր է Ջուդի Դենչից։

## Ծանոթագրություններ

## Արտաքին հղումներ
* Ֆիլմի պաշտոնական կայք
* «Հյուրանոց «Մերիգոլդ»․ Էկզոտիկներից լավագույնը»

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Ջոն Մեդենի ֆիլմեր
Կատեգորիա:Ամերիկյան սիքվել ֆիլմեր
Սավիլյանո

**Սավիլյանո** (), քաղաք Իտալիայի Կունեո գավառում։

## Տնտեսություն
Քաղաքում տեղակայված է մեքենաշինական մեծ գործարան, որ մասնագիտացած է երկաթուղային քարշիչ շարժակազմի և մասնավորապես Pendolino տիպի գնացքների արտադրության բնագավառում։ Նախկինում այդ գործարանը պատկանում էր Ֆիատ (Fiat) կազմակերպությանը, իսկ հիմա այն պատկանում է Ալսթոմ (Alstom) ընկերությանը։

Բացի դրանից, Սավիլյանոյում գործում են գյուղատնտեսական սարքավորումներ արտաղրոդ ֆաբրիկաներ, մետաքսի ֆաբրիկա, շաքարի գործարաններ։

Ամեն տարի քաղաքում կազմակերպվում է գյուղատնտեսական տեխնիկայի տոնավաճառ։

## Քույր քաղաքներ
*  Պիլոս-Նեստոր, Հունաստան (1962)
*  Մորմանո, Իտալիա (1989)
*  Վիլա Մարիա, Արգենտինա (2000)

## Հայտնի բնիկները
* Սանտորե դի Սանտա Ռոսա (1783-1825), իտալացի հեղափոխական, քաղաքագետ և ֆիլելին, զոհվել է Հունաստանի Սֆակտերիա կղզին եգիպտաթուրքական բանակից պաշտպանելու համար մղվող մարտերում։

Քաղաքի հովանավորը համարվում է Սուրբ Սեբաստիանը։

## Տարբեր
Քաղաքի պատվին է կոչվել (216345) Սավիլյանո աստերոիդը։

## Ծանոթագրություններ

Կատեգորիա:Իտալիայի քաղաքներ
Պավլոս Լամբրոս

**Պավլոս Լամբրոս**, ( ), 19-րդ դարի հույն պատմաբան և դրամահատ։

## Կենսագրություն
Պավլոս Լամբրոսը ծնվել է Կալարիտես գյուղում (Օսմանյան Կայսրության ժամանակ՝ Էպիր) 1920 թվականի հունիսի 29-ին։ Նրա հայրը՝ Յոհանես Լամբրոսը երկար ժամանակ ապրել է Նեապոլում, որտեղ հիմնել է առևտրի կենտրոն։ 1820 թվականի մարտին, երբ սկսում էր Հունական ազգային-ազատագրական հեղափոխությունը, նրա հայրը գտնվում էր Յանինա քաղաքում և նրան թուրքերը կախաղան են հանում քաղաքի ազնվականության հետ միասին։ Հոր հետ միասին փոքրիկ Պավլոսը կորցնում է իր կարգավիճակը և հայրենիքն այն բանից հետո, երբ թուրքերը ոչնչացնում են հարազատ գյուղը։

Մայրը նրան ուղարկում է Կերկիրա կղզի, որտեղ նրան ապաստան են տալիս։ Այստեղ նա ստանում է ոսկերչական հմտություններ և սկսում է հետաքրքրվել դրամահատությամբ։ Նա մետաղադրամների վաճառող է դառնում Կերկիրայում և Աթենքում։

Միաժամանակ, սկսելով Կերկիրայից 1855 թվականին և հաջորդ 30 տարիների ընթացքում նա հրապարակում է իր հետազոտությունները։

Նա Իոնական կղզիների հին մետաղադրամների հավաքածու է ստեղծում, իսկ խաչակիրների դարաշրջանի իր միջնադարյան հավաքածուները Եվրոպայում ամենահարուստներից մեկն էր։

Նրա հավաքածուն Աթենքի դրամահատման թանգարանում կարևոր դեր է զբաղեցնում։

Պավլոս Լամբրոսը մահացել է 1887 թվականի հոկտեմբերի 11-ին։ Նրա որդին՝ Սպիրիդոն Լամբրոսը, պատմաբան է դարձել, իսկ ավելի ուշ՝ Հունաստանի փոխվարչապետը։

## Աշխատանքներ
Պավլոս Լամբրոսի աշխատանքային հիմնական թեմաները հունական մետաղադրամները և Հունաստանի միջնադարյան պատմությունն են։ Նրա աշխատանքներից կարևորագույններն են.
* Կալարիտեսի ոսկերիչների և նրանց արվեստի մասին
* Ֆիլիպի ոսկե դրամների մասին
* Ռոդոսի մագիստրոսների չհրատարակված մետաղադրամները
* Սարուխանի չհատված մետաղադրամները
* Ամիրգոս կղզու մետաղադրամները
* Կիպրոսի միջնադարյան թագավորության չհատված մետաղադրամները

## Ծանոթագրություններ

## Արտաքին հղումներ
* Նեգրապոնդ Հորդ 
* Λάμπρος, Παύλος

Կատեգորիա:Հույն պատմաբաններ
Կատեգորիա:Հույն գրողներ
Կատեգորիա:Հույն գիտնականներ
Արևելյան Սարաևոյի համալսարան

**Արևելյան Սարաևոյի համալսարան** (), համալսարան Բոսնիա և Հերցեգովինայի Իստոչնո-Սարաևո քաղաքում։

## Պատմություն
Համալսարանը հիմնադրվել է 1992 թվականի սեպտեմբերի 14-ին, Սարաևո այի Հանրապետության Ազգային սկուպշինայի որոշմամբ որպես Սարաևոյի համալսարանի իրավահաջորդը։

Այսօրվա դրությամբ համալսարանի երկու ակադեմիաներում և տասնհինգ բաժիններում սովորում են մոտավորապես 15 հազար ուսանողներ։

## Ֆակուլտետներ
* Գեղեցիկ արվեստի ակադեմիաներ
* Ուղղափառ աստվածաբանություն
* Տնտեսական (Պալեում)
* Տնտեսական (Բրչկոյում)
* Էլեկտրատեխնիկական
* Փիլիսոփայական
* Ֆիզկուլտուրա և սպորտ
* Բիզնեսի տնտեսագիտություն
* Արտադրության և կառավարում
* Միխանիկա-մեքենաշինական
* Երաժշտական ակադեմիա
* Բժշկական (Ֆոչայում)
* Մանկավարժական
* Գյուղատնտեսական
* Իրավաբանական
* Տեխնոլոգիական

## Ռեկտերներ
* 1993-2000- Վոիսլավ Մաքսիմովիչ
* 2000-2005 - Բորիշ Ստարովիչ
* 2005 -ներկա - Միտար Նավակովիչ

## Ծանոթագրություններ

Կատեգորիա:1997 հիմնադրված կրթական հաստատություններ
Կատեգորիա:1997 հիմնադրումներ Բոսնիա և Հերցեգովինայում
Կատեգորիա:Գիտությունը Սերբական հանրապետությունում
Կատեգորիա:Կրթական հաստատություններ
Վանդիկա Ավետիսյան

**Վանդիկա Երվանդի Ավետիսյան** (), բուսաբան-սնկաբան։ Կենսաբանական գիտությունների դոկտոր (1991)։

## Կենսագրություն
1952 թվականին ավարտել է Երևանի պետական համալսարանը։ Ասպիրանտուրան ավարտել է Արմեն Թութունջյանի ղեկավարությամբ։ 1955-1973 թվականներին աշխատել է ՀԽՍՀ ԳԱ բուսաբանության ինստիտուտում։ 1973-1989 թվականներին եղել է ՀԽՍՀ ԳԱ Բարձրակարգ բույսերի կարգաբանության և աշխարհագրության բաժնի վարիչը։

1957 թվականից եղել է Խորհրդային Հայաստանի բուսաբանական ընկերության անդամ, 1964 թվականից՝ Խորհրդային Միության բուսաբանական ընկերության անդամ, 1975 թվականից՝ Միջերկրածովային ավազանի բուսատեսագոյացման ուսումնասիրության կազմակերպության անդամ։

## Պարգևներ
* Միջազգային բուսաբանական XII կոնգրեսի բրոնզե մեդալ

## Երկեր
* Флора Армении, т. 4-10. Ереван, 2002г. 
* Аветисян В.Е., Жизнь растений, т. 5, Москва, 1981г.

## Ծանոթագրություններ

## Արտաքին հղումներ
*  Avetisyan, Vandika Ervandovna (1928-)

Կատեգորիա:ԵՊՀ շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ բուսաբաններ
Կատեգորիա:Հայ սնկաբաններ
Իրենից/դուրս

**Իրենից/դուրս** (), 2015 թվականի ֆանտաստիկ թրիլեր` նկարահանված ամերիկյան ռեժիսոր Թարսեմ Սինխի կողմից։ Ֆիլմի նկարահանումներն սկսել են 2013 թվականի հոկտեմբերին` Նյու Օռլեանում։ 2014 թվականի սեպտեմբերին պարզ դարձավ, որ Դուդու Արամը և Անտոնիու Պինտուն ֆիլմի համար սաունդթրեք կգրեն։ 2015 թվականի մարտի 4-ին թողարկվեց առաջին թրեյլերը։ Ֆիլմն ԱՄՆ-ում էկրանավորվել է 2015 թվականի հուլիսի 10-ին։

## Դերերում
* Ռայան Ռեյնոլդս - *Մարկ Բիթվել / Դեմիանա Հեյլի նոր մարմինը*
* Բեն Քինգսլի - *Դեմիան Հեյլ*
* Մեթյու Գուդ - *պրոֆեսոր Օլբրայտ*
* Միշել Դոկերի - *Կլեր Հեյլ, Դեմիանայի աղջիկը*
* Նատալի Մարտինես - *Մեդդի Բիթվել, Մարկի կինը*
* Ջեյնի Լին-Կինչեն - *Աննա Բիթվել, Մարկի և Մեդդիի աղջիկը*
* Դերեկ Լյուկ - *Անտոն*
* Վիկտոր Գարբեր - *Մարտին Օ’Նիլ*
* Մելորա Հարդին - *Ջուդի Օ’Նիլ*
* Մարիանա Վիսենտե - *Լիա*

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2015 ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Նոր Օռլեանում նկարահանված ֆիլմեր
Կատեգորիա:Տարսեմ Սինխի ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Չիկագոյում
Կատեգորիա:Ֆիլմեր, որոնց գործողությունները տեղի են ունենում ապագայում
Ռոմիկ Զարյան

**Ռոմիկ Նաիրիի Զարյան** (), հայ երկրաբան։ Երկրաբանա-հանքաբանական գիտությունների դոկտոր (1988)։

Նաիրի Զարյանի որդին։

## Կենսագրություն
1955 թվականին ավարտել է Երևանի պոլիտեխնիկական ինստիտուտը։ 1958-1992 թվականներին աշխատել է ՀՀ ԳԱԱ երկրաբանական գիտությունների ինստիտուտի երկրաքիմիայի բաժնում։ Աշխատանքները վերաբերում են ՀՀ Սյունիքի մարզի մետաղային հանքավայրերի երկրաքիմիայի խնդիրներին։

## Ծանոթագրություններ

Կատեգորիա:Երկրաբանա-հանքաբանական գիտությունների դոկտորներ
Կատեգորիա:ՀՊՃՀ շրջանավարտներ
Կատեգորիա:Հայ գիտնականներ
Կատեգորիա:Հայ երկրաբաններ
Պավել Բրյուլով

**Պավել Ալեքսանդրովիչ Բրյուլով** (), ռուս գեղանկարիչ, բնանկարիչ, ճարտարապետ, ակադեմիկոս և Սանկտ Պետերբուրգի գեղարվեստի ակադեմիայի միության անդամ, եղբայրական նկարչության շարժման անդամ, Ռուսաստանի ազգային թանգարանի նկարչական բաժնի պահապան։ Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Պավլովիչ Բրյուլովի որդին, հանրահայտ նկարիչ Կառլ Բրյուլով-ի եղբորորդին։

## Կենսագրություն
thumb|left|Պ. Ա. Բրյուլով: Նկարը Կարլ Կարլովիչի կողմից, 1906—1912 թթ.
[thumb|left|«Բնությունը գետի հետ», (1900) — [Ստավրոպոլ|Ստավրոպոլի արվեստի թանգարան:]]
Պավել Բրյուլովը Սանկտ Պետերբուրգի գեղարվեստի ակադեմիայի ճարտարապետության պրոֆեսոր Ալեքսանդր Բրյուլովի և բարոնուհի Ալեքսանդրի Ալեկսանդրովնի ֆոն Ռալի չորրորդ երեխան է։

Ավարտել է Սանկտ Պետերբուրգի համալսարանի ֆիզմաթ ֆակուլտետը։ 1863 թվականին ստանում է ֆիզմաթ գիտության թեկնածուի կոչումը։

Սկսած 1861 թվականից մինչև 1864 թվականը Բրյուլովը հաճախել է Սանկտ Պետերբուրգի գեղարվեստի ակադեմիայի ճարտարապետական բաժին, Կոնստանտին Տոնի, Անդրեյ Շտակենշնեյդերի, Ալեքսանդր Բրյուլովի, Դավիդ Գրիմմի և Ալեքսանդր Ռեզանովայի մոտ դասընթացների։

Ակադեմիայում սովորելու տարիներին պարգևատրվել է երկու փոքր և երեք մեծ արծաթյա մեդալներով «Նկարչական հաջողություն»ների համար։ 1864 թվականին Բրյուլովը հեռանում է ակադեմիայից, 3-րդ աստիճանի ճարտարապետության տնօրենի հրամայով։

Ակադեմիան ավարտելուց հետո, հեռանում է հայրենիքից. ապրում է Իտալիայում, Ֆրանսիայում, Անգլիայում։ Փարիզում սկսում է հաճախել Լեոն Բոննայի մոտ դասընթացների՝ ընտրված արվեստի ազգային բարձր դպրոցում։

1870 թվականին «Աշխատանքից հետո» նկարի համար նա ստանում է Սանկտ Պետերբուրգի գեղարվեստի ակադեմիայի կողմից խրախուսական մեծ մեդալի։

Սկսած 1872 թվականից մինչև 1914 թվականը եղել է եղբայրական նկարչության շարժման ցուցադրող. 1874 թվականից սկսած եղել է այդ շարժման անդամ։

1883 թվականին ստացել է Սանկտ Պետերբուրգի գեղարվեստի ակադեմիայի վերջնական անդամի կոչումը, 1904 թվականից սկսած եղել է Ակադեմիայի միության անդամ։ Սկսած 1897 թվականից մինչև 1912 թվականը եղել է Ռուսական ազգային թանգարանի պահապանը։

Առաջին անգամ ամուսնացել է գրող Սոֆյա Կոնստանտինովնա Կավելինայի հետ, երկրորդ անգամ Մարգարիտա Գրիգորևնա Լիխոնինայի հետ։

## Պատկերասրահ
>>
Պատկեր:Pavel Brullov 002.jpg|«Գարուն», (1875), *յուղաներկ* — Տրետյակովյան պատկերասրահ
Պատկեր:Pavel Brullov 003.jpg|«Վերանդա: Ալժիր:», (1882), *յուղատախտակ* — Տրետյակովյան պատկերասրահ
Պատկեր:Pavel Brullov 004.jpg|«Ճանապարհ դեպի ծով: Ալժիր», (1883), *յուղաներկ* — Տրետյակովյան պատկերասրահ
Պատկեր:Pavel Brullov 005.jpg|«Բաղնիք», (1902), *ստվարաթուղթ և յուղաներկ* — *մասնավոր հավաքածու*
Պատկեր:Pavel Brullov 006.jpg|«Անտառ», (ранее 1914), *ստվարաթուղթ և յուղաներկ* — *մասնավոր հավաքածու*


## Հղումներ



}}

## Գրականություն
* 

## Աղբյուրներ
* 
* 

## Ծանոթագրություններ

Կատեգորիա:19-րդ դարի ռուս նկարիչներ
Կատեգորիա:20-րդ դարի ռուս նկարիչներ
Կատեգորիա:Բնանկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Պերեդվիժնիկներ
Կատեգորիա:Ռուս ճարտարապետներ
Կատեգորիա:Ռուս նկարիչներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Խաչիկ Շիրակյան

**Խաչիկ (Խաչատուր) Միհրանի Շիրակյան** (), հայ քամանչահար։ ՀԽՍՀ վաստակավոր արտիստ (1982)։

## Կենսագրություն
Խաչատուր Շիրակյանը ծնվել է 1931 թվականի հունվարի 28-ին Երևանում։ 1957 թվականին ավարտել է Երևանի Ռ. Մելիքյանի անվան երաժշտական ուսումնարանի ժողովրդական գործիքների բաժինը։ 1947-1995 թվականներին եղել է Հայաստանի ռադիոյի ժողովրդական գործիքների անսամբլի, իսկ 1995–2001 թվականին՝ «Վերածնունդ» անսամբլի քամանչահար։

Երկացանկում ընդգրկված են եղել Է. Միրզոյանի «Ֆանտազիա», Ա. Հարությունյանի «Պիես», նաև Դ. Ղազարյանի, Սայաթ-Նովայի երգերից։ Եղել է Ա. Մերանգուլյանի ստեղծագործությունների առաջին կատարողը։

Համերգներով շրջագայել է շուրջ 30 երկրում։

1982 թվականին արժանացել է Հայկական ԽՍՀ վաստակավոր արտիստի կոչման։

Խաչատուր Շիրակյանը մահացել է 2001 թվականի փետրվարի 9-ին։

## Մրցանակներ
Համամիութենական և հանրապետական փառատոների դափնեկիր։

## Ծանոթագրություններ

Կատեգորիա:1931 ծնունդներ
Կատեգորիա:2001 մահեր
Կատեգորիա:Երևան քաղաքում ծնվածներ
Կատեգորիա:Երևան քաղաքում մահացածներ
Կատեգորիա:ՀԽՍՀ վաստակավոր արտիստներ
Կատեգորիա:Հայ քամանչահարներ
Կատեգորիա:Հունվարի 28 ծնունդներ
Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Կատեգորիա:Փետրվարի 9 մահեր
Կատեգորիա:Հայ երաժիշտներ
Վայնոդեի շրջան

**Վայնոդեի շրջան** (), վարչատարածքային միավոր Լատվիայի արևմտյան մասում, Կուրզեմե պատմական մարզում։ Բաղկացած է 2 վոլոստից և Վայնոդե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 2 932 մարդ։

Շրջանի մակերեսը 343,96 կմ² է։

Շրջանը կազմավորվել է 2009 թվականի հուլիսի 1֊ին։

## Բնակչություն
2010 թվականի հունվարի 1֊ին բնակչության թվաքանակը կազմում էր 2 932 մարդ։

### Ազգային կազմ
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․

## Տես նաև
* Լատվիայի վարչական բաժանում

## Ծանոթագրություններ

## Արտաքին հղումներ
* Վայնոդեի շրջանի պաշտոնական կայքը 

Կատեգորիա:Լատվիայի շրջաններ
Անահիտ Ղուկասյան

մինի
**Անահիտ Մխիթարի Ղուկասյան** (), հայ դերասանուհի։

Կինոռեժիսոր Բագրատ Հովհաննիսյանի կինը։

## Կենսագրություն
Անահիտ Ղուկասյանը ծնվել է Երևանում։ Ավարտել է Երևանի գեղարվեստա-թատերական ինստիտուտի դերասանական ֆակուլտետը՝ Կիմ Արզումանյանի արվեստանոցը։ 1969-1970 թվականներին աշխատել է Երևանի դրամատիկական թատրոնում։ 1971 թվականից Երևանի պատանի հանդիսատեսի թատրոնի դերասանուհի է։

## Ներկայացումներ
*Կեսարիա՝ Օ. Իոսելիանիի «Քանի դեռ սայլը շուռ չի եկել»
* Խորթ մայր՝ «Մոխրոտ»
* Կարինե Խոդիկյանի «Հրեշտակ ցպահանջ»

## Ֆիլմագրություն

### Հեռուստասերիալ

### Հնչյունավորում

## Պարգևներ
* ՀՀ մշակույթի նախարարության ոսկե մեդալ, 2010 թ.

## Ծանոթագրություններ

## Արտաքին հղումներ
* Անահիտ Ղուկասյան. խաղացած Աղունն ու չխաղացած Շեպոկլյակը 
* Անահիտ Ղուկասյան. Աղունը հայ կնոջ արարող կերպար է....
* Մեր մեջ ասած. Անահիտ Ղուկասյան

Կատեգորիա:Հայ դերասանուհիներ
Լասարո Գալդիանոյի թանգարան

**Լասարո Գալդիանոյի թանգարան**, (), թանգարան Իսպանիայի մայրաքաղաք Մադրիդում, որն ընդգրկում է Լասարո Գալդիանոյի հավաքածուն։

## Պատմություն
Թանգարանի պալատական շենքը կառուցվել է 1903 թվականին որպես Լասարո Գալդիանոյի և նրա կնոջ առանձնատուն, որտեղ տեղակայված է եղել նաև գրադարան՝ Գալդիանոյի ինկունաբուլաների և ձեռագրերի կարևոր հավաքածուներով։ Թանգարանի վերածվելով՝ շենքի ներքին բնօրինակ հարդարանքները պահպանվել են, այդ թվում Գալդիանոյի հանձնարարությամբ բարոկկո ոճով ստեղծված առաստաղները։ 1962 թվականին կառույցն ընդգրկվել է Իսպանիայի մշակութային ժառանգությունների ցանկում (Bien de Interés Cultural):

Թանգարանի հավաքածուն ընդգրկում է կարևոր ու արժեքավոր ստեղծագործություններ, այդ թվում՝ XIX դարի նախապատմական շրջանի գործեր։ Խոշոր հավաքածուներ են կազմում զարդերը, փոքր բրոնզե իրերը, արծաթ, խեցեղեն, փորագրված փղոսկր, դրամներ։ Ներառված հավաքածուները բերվել են ոչ միայն Պիրենեյան թերակղզուց, այլ նաև Լիմոժից, Եգիպտոսից։ Լավ է ներկայացված Վերածննդի ժամանակաշրջանը, որն ընդգրկում է վաղ միջնադարյան կարևոր առարկաներ, այդ թվում վեստգոթական գործեր, ինչպես նաև Կելտական մշակույթին բնորոշ գործեր։
 
Գեղանկարների հավաքածուի մաս են կազմում հետևյալ նկարիչների գործերը՝
* Հիերոնիմոս Բոսխ 
* Լուկաս Կրանախ Ավագ
* Ֆրանցիսկո Գոյա 
* Ջորջ Ռոմնի 
* Ջոն Կոնստեբլ
* Նիկոլաս Մակ
* Դավիդ Կրտսեր Տենիրս
* Էրազմ Կվելին Կրտսեր 
* Ջուլիո Կլովիո 
* Բերնարդո Կավալինո 
* Լորնեցո Տեպոլո 
* Էլ Գրեկո
* Ջոշուա Ռեյնոլդս
* Դիեգո Վելասկես 
* Ֆրանսիսկո Սուրբարան
* Բարտոլոմե Էստեբան Մուրիլյո 
* Լուիս Պարետ ի Ալկասար 
* Ֆեդերիկո դե Մադրազո

## Պատկերասրահ

El Greco - Saint Francis in ecstasy - Google Art Project.jpg|*San Francisco en éxtasis*, 1577-1580, Էլ Գրեկո
Silva Velázquez, Diego de - Head of a girl - Google Art Project.jpg|*Cabeza de muchacha*, Դիեգո Վելասկես, 1620-1624.
Juan Carreño de Miranda - Inés de Zúñiga, Countess of Monterrey - Google Art Project.jpg|*Doña Inés de Zúñiga, condesa de Monterrey* (¿?), 1660–1670, Խուան Կառենյո դե Միրանդա
Bartolomé Esteban Murillo - Saint Rose of Lima - Google Art Project.jpg|*Santa Rosa de Lima*, 1670, Բարտոլոմե Էստեբան Մուրիլյո
Juan Martín Cabezalero - The Communion of Saint Theresa - Google Art Project.jpg|*La comunión de Santa Teresa*, 1670, Խուան Մարտին Կաբեզալերո 
Joshua Reynolds - Lady Sondes - Google Art Project.jpg|*Lady Sondes*, 1764, Ջոշուա Ռեյնոլդս
Luis Paret y Alcázar - The Shop - Google Art Project.jpg|*La tienda del anticuario Geniani*, 1772, Լուիս Պարետ ի Ալկազար 
Federico de Madrazo y Kuntz - Gertrudis Goméz de Avellaneda - Google Art Project.jpg|*Gertrudis Gómez de Avellaneda*, 1857, Ֆեդերիկո դե Մադրազո


## Ծանոթագրություններ

## Արտաքին հղումներ

* Obras del museo en el catálogo colectivo de la Red Digital de Colecciones de Museos de España.
* Blog oficial del Museo Lázaro Galdiano, con imágenes, comentarios, noticias, etc.
* El Museo Lázaro Galdiano en Google Art Project.
* Blog sobre el museo, con abundantes fotografías

Կատեգորիա:1951 հիմնադրումներ Իսպանիայում
Կատեգորիա:1951 հիմնադրված թանգարաններ
Կատեգորիա:Մադրիդի թանգարաններ
Կատեգորիա:Պատկերասրահներ